Alias (príkaz)

alias je príkaz vo viacerých shelloch operačných systémov vychádzajúcich z Unixu (ale napr. aj v PowerShell v operačnom systéme Windows), ktorý umožňuje zameniť jeden výraz za iný, a tak si prispôsobiť zadávanie textových príkazov svojim potrebám.
Princíp.
Vytvorením aliasu, resp. prezývky, je možné spustiť nejaký proces novým zadaním, pričom pôvodné znenie je nezmenené a funkčné.
Jednorazové zadanie.
Stačí napísať do terminálu zadanie aliasu, ktoré bude fungovať do najbližšieho ukončenie shellu alebo manuálneho zrušenie.
Odstránenie aliasov.
Alias je možné odstrániť zadaním jednoduchého príkazu. Ak alias prepisoval iný príkaz, ten je odteraz znovu v platnosti.
Prepísanie príkazov.
Skrátená forma (alias) môže nahradiť aj iný príkaz. Častá je zámena pôvodného príkazu s prídavnými hodnotami za alias.
&lt;SyntaxHighlight lang="bash"&gt;alias ls='ls -la' # príklad&lt;/SyntaxHighlight&gt;
Napísaním ls sa spustí pôvodný príkaz ls -la.
Trvalé uloženie.
Shelly majú svoje konfiguračné súbory, kde je možné umiestniť aliasy.
Bash.
Používateľský konfiguračný súbor pre bash je súbor ~/.bashrc. V ňom (v jeho prednastavenom stave) zvyknú byť niektoré aliasy zakomentované. Pre povolenie zakomentovaného príkazu stačí odstrániť mriežku na začiatku riadku.
Príklad zakomentovaných aliasov:
&lt;SyntaxHighlight lang="bash"&gt;# some more ls aliases
Vzhľadom na to, že je možné napísať množstvo aliasov do jediného dokumentu, vznikla potreba vytvorenia súboru, kde by boli vlastné, neštandardné aliasy, uložené. Pre túto potrebu vznikol v shelli bash súbor .bash_aliases. Súbor .bashrc odkazuje na toto umiestnenie, no táto možnosť je predvolené zakomentovaná. Pre povolenie je potrebné odstrániť mriežky z nasledovných riadkov:
&lt;SyntaxHighlight lang="bash"&gt;#if [ -f ~/.bash_aliases ]; then
Zadávanie aliasov je riešené cez nasledovnú syntax:
 "alias vaša_skratka='plný_príkaz"'
Príklad práce s aliasom.
&lt;SyntaxHighlight lang="bash"&gt;$ alias hodin='date "+%H:%M:%S"' # vytvorí alias
$ hodin
09:48:52
$ unalias hodin # odstraní alias
$ hodin
bash: hodin: príkaz nenájdený
$ date "+%H:%M:%S"
09:51:59&lt;/SyntaxHighlight&gt;
Príklady.
Zadaním slova „siet“ do terminálu sa vykoná príkaz gedit /etc/network/interfaces, takže textový editor Gedit otvorí súbor, v ktorom sú nastavenie siete (napríklad IP adresa):
&lt;SyntaxHighlight lang="bash"&gt;alias siet='sudo gedit /etc/network/interfaces'&lt;/SyntaxHighlight&gt;
Nastaví bežnú slovenskú klávesnicu, známu ako QWERTZ:
&lt;SyntaxHighlight lang="bash"&gt;alias sk='setxkbmap sk'&lt;/SyntaxHighlight&gt;
Nastaví slovenskú QWERTY klávesnicu:
&lt;SyntaxHighlight lang="bash"&gt;alias qwerty='setxkbmap -layout sk -variant qwerty'&lt;/SyntaxHighlight&gt;
Zjednoduší inštaláciu programov cez metódu Apt-get na jediný znak:
&lt;SyntaxHighlight lang="bash"&gt;
alias i='sudo apt-get install' # vytvorenie aliasu
i firefox # použitie&lt;/SyntaxHighlight&gt;
Odinštalovanie programu vrátane závislostí:
&lt;SyntaxHighlight lang="bash"&gt;alias rp='sudo apt-get remove --purge' # vytvorenie aliasu
rp firefox # použitie&lt;/SyntaxHighlight&gt;
Kritika.
Používanie aliasu na zjednodušenie príkazov môže viesť ku chaosu, ak si viac ľudí nastaví rôzne skratky na rovnaké príkazy. Hlavne začiatočníci môžu byť zmätení, ak dostanú príkaz zjednodušený cez alias, ktorý na ich počítači nie je nastavený. Ešte horší prípad môže nastať, ak si menej skúsený používateľ nahradí aliasom niektorý dôležitý príkaz, a to hlavne ak nevie zrušiť daný alias.
Distribúcie.
Začiatky oficiálneho používania aliasov siahajú do distribúcie Red Hat v 90. rokoch 20. storočia.